Én nem tudom ki kivel, miben egyezett meg, de ha megnézed a foldhivatal.hu-n, használatbavételi engedéllyel nem rendelkező (vagyis lakhatásra még eleve nem alkalmas) -  tipikusan az épülő háznak, de pláne üres telkeknek - nincs még házszáma. A postai címzés természetesen ilyen esetben hivatalosan helyrajzi számra szól, ahogy nagyon sok esetben külterületen még akkor is, ha teljesen kész és használatba vételi engedéllyel rendelkező épület van ott.
Arról nem is beszélve, hogy itt most kifejezetten elbontott, eldózerolt, öreg épületek törléséről volt szó, ahova senki nem fog postát kérni vagy navigálni, mert nincs is ott senki (és építkezésnek sincs nyoma).
Házszámokat egyébként nem telkekre osztanak ki! Több példát is tudnék hozni, ahol egy helyrajzi számon több épület van, aminek mind külön házszáma van (jellemzően /A /B, de még olyat is, hogy 2 külön szám), úgyhogy ez teljesen helytelen gyakorlat.
